Komisijos sprendimas
2004 m. kovo 17 d.
iš dalies pakeičiantis Sprendimą 2000/333/EB, nustatantį specialius reikalavimus Vietnamo Socialistinės Respublikos kilmės dvigeldžių moliuskų, dygiaodžių, gaubtagyvių ir jūrinių gastropodų importui dėl kompetentingos institucijos paskyrimo
(pranešta dokumentu Nr. C(2004) 824)
(tekstas svarbus EEE)
(2004/263/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1991 m. liepos 15 d. Tarybos direktyvą 91/492/EEB, nustatančią gyvūnų sveikatos reikalavimus, reglamentuojančius gyvų dvigeldžių moliuskų gamybą ir jų tiekimą į rinką [1], ypač į jos 9 straipsnio 4 dalį,
kadangi:
(1) Komisijos sprendime 2000/333/EB, nustatančiame specialius reikalavimus Vietnamo Socialistinės Respublikos kilmės dvigeldžių moliuskų, dygiaodžių, gaubtagyvių ir jūrinių gastropodų importui [2], teigiama, kad Žuvininkystės reikalų ministerijos Nacionalinė žuvininkystės inspekcija ir kokybės užtikrinimo centras (Nafiqacen) yra kompetentinga Vietnamo institucija, patikrinanti ir patvirtinanti, kad dvigeldžiai moliuskai, dygiaodžiai, gaubtagyviai ir jūriniai gastropodai atitinka Direktyvos 91/492/EEB reikalavimus.
(2) Dėl Vietnamo administracijos restruktūrizavimo kompetentinga institucija, patikrinanti ir patvirtinanti dvigeldžių moliuskų, dygiaodžių, gaubtagyvių ir jūrinių gastropodų atitikimą, pakeičiama Nacionaliniu žuvininkystės kokybės užtikrinimo ir veterinarijos direktoratu (Nafiqaved). Ši naujoji institucija geba efektyviai užtikrinti galiojančių teisės aktų taikymą.
(3) Dėl to reikėtų atitinkamai iš dalies pakeisti Sprendimą 2000/333/EB.
(4) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2000/333/EB 1 straipsnis keičiamas taip:
"1 straipsnis
Nacionalinis žuvininkystės kokybės užtikrinimo ir veterinarijos direktoratas (Nafiqaved) -tai Vietnamo kompetentinga institucija, galinti patikrinti ir patvirtinti, kad dvigeldžiai moliuskai, dygiaodžiai, gaubtagyviai ir jūriniai gastropodai atitinka Direktyvos 91/492/EEB reikalavimus."
2 straipsnis
Šis sprendimas taikomas nuo 2004 m. gegužės 3 d.
3 straipsnis
Šis sprendimas skirtas valstybėms narėms.
Priimta Briuselyje, 2004 m. kovo 17 d.